**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 04.11.2023, ora 08.00 – 05.11.2023, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 05.11.2023, ora 07.00**

**RÂURI**

**Debitele au fost în creştere** datorită precipitațiilor sub formă de aversă, izolat mai însemnate cantitativ, căzute în interval şi propagării pe râurile din bazinele hidrografice: Nera, Cerna, Jiu, Lotru, Cibin, Vedea, Argeş, Ialomița, Siret, pe râurile din Dobrogea şi doar prin propagare pe cursurile mijlocii şi inferioare ale Mureşului şi Timişului, pe cursul mijlociu al Someşului şi pe cursurile inferioare ale râurilor: Vişeu, Iza, Tur, Crişul Negru, Crişul Alb, Arieş, Bega şi Caraş.

Pe celelalte râuri debitele vor fi relativ staționare.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (peste normalele lunare) pe râurile din bazinul hidrografic Vișeu și pe cursul superior al Bistriței și mai mici (sub 30%) pe râurile din bazinele hidrografice: Crișul Negru, Caraș, Cerna, Vedea, Tazlău, Râmnicu Sărat, Bârlad, Jijia, pe afluenții din bazinul inferior al Jiului, pe unii afluenți ai Oltului, pe unii afluenți din bazinul superior și inferior al Argeșului și pe râurile din Dobrogea.

În interval a fost emisă o **atenționare hidrologică** pentru fenomene imediate.

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fi în creștere** ca urmare a precipitațiilor prognozate și propagării pe râurile din bazinele hidrografice: Crasna, Barcău, Crişuri, Bega, Timiş, Bârzava, Moravița, Caraş, Nera, Cerna, pe cursul Siretului şi doar prin propagare pe cursurile mijlocii şi inferioare ale râurilor: Jiu, Vedea, Argeş, Ialomița, Suceava, Moldova, Bistrița, Trotuş, Putna, Râmnicu Sărat, Buzău şi pe cursul inferior al Someşului.

Pe celelalte râuri debitele vor fi relativ staționare, exceptând râurile din Dobrogea, unde vor fi în scădere.

Sunt posibile creșteri de niveluri și debite şi pe unele râuri mici din zonele de deal și munte din nord-vestul şi din centrul țării, ca urmare a precipitațiilor prognozate, sub formă de aversă și mai însemnate cantitativ.

**Nivelurile** pe râuri la stațiile hidrometrice **se vor situa sub** **COTELE DE ATENȚIE.**

**DUNĂRE**

**Debitul la intrarea în ţară** (secţiunea Baziaş) în intervalul 04-05.11.2023 **a fost** î**n creștere, având valoarea de** **4600 m3/s**, sub media multianuală a lunii **noiembrie (4650 m3/s).**

În aval de Porţile de Fier debitele au fost în creștere.

**Debitul la intrarea în ţară** (secţiunea Baziaş) **va fi în creștere (4800 m3/s).**

În aval de Porțile de Fier debitele vor fi în creştere.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 18 mc/s;

-r. Dâmbovița: ac. Văcărești: 3 mc/s;

-CA2: 0 mc/s;

-Der. Mircea Vodă: 1 mc/s.

**2.** **Situaţia meteorologică în intervalul 04.11.2023, ora 09.00 –05.11.2023, ora 06.00**

**În ţară** valorile termice diurne au fost în scădere față de ziua anterioară în mare parte din teritoriu și s-au apropiat de mediile climatologice ale perioadei, exceptând regiunile estice și sud-estice, unde au caracterizat încă o vreme caldă. Pe parcursul zilei cerul a fost mai mult noros și a plouat pe arii relativ extinse, iar după orele prânzului în estul Munteniei, Dobrogea și sudul Moldovei au fost perioade cu instabilitate atmosferică accentuată, respectiv dezvoltări noroase convective, local rafale ale vântului, cu viteze și de peste 70...80 km/h, frecvente descărcări electrice și averse cu caracter torențial. Punctiform, cantitățile de apă au depășit 20...25 l/mp în sud-est și în zona Carpaților Meridionali. Au

fost și vijelii, confirmate fiind cele din județele Călărași, Constanța și Brăila, iar din surse externe și căderi de grindină pe litoral (localitatea Corbu - jud. Constanța). Noaptea s-a înseninat treptat dinspre vest-sud-vest și ploile s-au restrâns ca arie, dar spre sfârșitul intervalului s-a înnorat din nou în regiunile vestice și nord-vestice - unde izolat a plouat slab. La munte, în general la altitudini de peste 2000 m, au fost și precipitații sub formă de lapoviță și ninsoare. În restul teritoriului vântul a suflat slab și moderat, cu intensificări temporare pe crestele Carpaților Meridionali și de Curbură. Temperaturile maxime s-au încadrat între 10 grade la Joseni și Toplița și 23 de grade la Fetești și Cernavodă, iar la ora 06 se înregistrau temperaturi cuprinse între 0 grade la Apa Neagră și 14 grade la Sulina. Pe

alocuri s-a semnalat ceață la începutul intervalului în nord și centru, iar noaptea în sud-vestul și nord-vestul țării.

**Observație:** în intervalul de diagnoză au fost în vigoare 13 mesaje pentru fenomene meteorologice periculoase imediate:

-3 avetizări cod portocaliu, câte 1 emisă de către CNPM pentru Muntenia, SRPV Constanța și SRPV Bacău;

-10 atenționări cod galben, 5 emise de către SRPV Bacău, 2 de către SRPV Cluj și câte 1 de către SRPV Sibiu, SRPV Craiova și SRPV Timișoara.

**La Bucureşti** valorile termice diurne au fost în scădere față de ziua precedentă și s-au apropiat de cele normale specifice acestei date. Cerul a fost mai mult noros pe parcursul zilei, când au fost intervale cu averse, însoțite după-amiaza în unele cartiere și de descărcări electrice, apoi s-a degajat treptat. Vântul a suflat slab și moderat. Temperatura maximă a fost de 16 grade, iar la 06 se înregistrau 9 grade la Filaret și Băneasa și 10 grade la Filaret.

**3. Prognoza meteorologică în intervalul 05.11.2023, ora 09.00–06.11.2023, ora 9.00**

**În ţară** valorile de temperatură se vor situa în continuare peste normele specifice perioadei, îndeosebi în sud și sud-est, unde vremea va fi deosebit de caldă. În regiunile intracarpatice și zona montană, pe parcursul zilei - înnorările și ploile se vor extinde treptat, izolat vor fi posibile descărcări electrice și cantități de apă mai însemnate, apoi treptat cerul se va mai degaja, iar ploile vor fi în restrângere ca arie. În restul teritoriului cerul va fi variabil, cu înnorări temporare și ploi slabe, spre seară și noaptea local în Oltenia și Moldova și doar izolat în Muntenia și Dobrogea. Vântul va avea intensificări la munte, cu viteze mai mari pe creste, unde rafalele vor depăși 80...90 km/h, în regiunile vestice, nord-vestice cu viteze în gneral de 55...60 km/h, dar local la cote mai reduse și în cele centrale și estice. Temperaturile maxime se vor încadra între 12 și 25 de grade, cu cele mai ridicate valori în Lunca Dunării, iar cele minime între 4 și 15 grade.

**La Bucureşti** vremea va deveni în general frumoasă, iar valorile termice, în creștere, se vor situa cu mult peste cele specifice perioadei. Cerul va fi variabil, cu înnorări temporare noaptea - când trecător este posibil să plouă slab. Vântul va sufla slab și moderat. Temperatura maximă va fi de 22...23 de grade, iar cea minimă de 10...12 grade.

***II. CALITATEA APELOR***

Nu au au fost semnalate evenimente deosebite.

***III. CALITATEA MEDIULUI***

1. **În domeniul aerului**

**G.N.M.-C.J. Constanţa** informează că în data de 03.11.2023, în jurul orei 20:00, în staţia C.F. Saligny Est au fost semnalate scăpări de gaze de la robinetul de închidere al unui vagon de tren care circula pe relaţia Cap Midia-Mogoşoaia. Trenul aparţine operatorului Grup Feroviar Român, fiind compus din 25 de vagoane cu motorină, 8 vagoane cu benzină şi 5 vagoane cu gaze. Încărcarea s-a realizat fără probleme în terminalul de la Midia. Situaţia a fost sesizată de către mecanicul de locomotivă în timpul staţionării pentru manevre în staţia C.F. Saligny Est. Circulaţia trenurilor a fost oprită, iar o echipă de intervenţie a societăţii G.F.R. S.A. s-a deplasat la faţa locului. Scăpările de gaze au fost oprite la ora 22:04, fără alte incidente.

1. **În domeniul solului şi vegetaţiei**

Nu au au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE**